Ιμπραΐμα Κασορί Φοφανά

O Ιμπραΐμα Κασορί Φοφανά  (Ibrahima Kassory Fofana, γεννημένος στις 15 Απριλίου 1954) είναι πρώην οικονομολόγος και πολιτικός από τη Γουινέα. Υπηρέτησε ως πρωθυπουργός από τον Μάιο του 2018 έως τις 5 Σεπτεμβρίου 2021.Ibrahima Kassory Fofana appointed as Guinea's prime minister , Xinhua, 21 Μαΐου 2018. Το 2010 ήταν υποψήφιος στις προεδρικές εκλογές εκείνης της χρονιάς.

 Πολιτική σταδιοδρομία 
Αρχικά ήταν δημόσιος υπάλληλος του υπουργείου Συνεργασίας,  Το 1990  ανέλαβε διευθυντής Δημοσίων Επενδύσεων. Το 1994 δέχτηκε τον διορισμό από τον Πρόεδρο Λανσάνα Κοντέ στο αξίωμα του "Διαχειριστή και Ελεγκτή Μεγάλων Έργων". "Kassory Fofana-Général Lansana Conté: Des relations paternelles ", KANKAN Radio  Σταδιακά έγινε όλο και περισσότερο φίλα προσκείμενος στον Κοντέ, με αποτέλεσμα να του ανατεθεί το 1996 να υπηρετήσει στο γραφείο του πρωθυπουργού, ως αρμόδιος για τον εθνικό προϋπολογισμό και τις ΜΚΟ. Το 1997 προήχθη στο αξίωμα του υπουργού Οικονομικών και Οικονομίας.A. Condé, "Kassory-Fall-Koureissy- Dalein: L’exil de quatre anciens ministres, Quel front contre le Général? ", Nouvelle Tribune 

Σε αυτή τη θέση, ο Φοφανά έγινε ολοένα και πιο αντίθετος με τον Κοντέ και τον Ιανουάριο του 2000 απομακρύνθηκε από τη θέση του. Ο ίδιος αποφάσισε να αυτοεξοριστεί στο Ντακάρ, όπως επέτρεψε ο συνάδελφός του και υπουργός Ασφαλείας Σεκού Κουρεϊσί Κοντέ. Στη συνέχεια, του δόθηκε άσυλο στις Ηνωμένες Πολιτείες, για να σπουδάσει στη Φλόριντα και στο Αμερικανικό Πανεπιστήμιο της Ουάσινγκτον. Από το εξωτερικό, συνέχισε να ασκεί κάποια επιρροή στη Γουινέα μέσω της φιλίας του με τον Σαλιφού Καμαρά.

Ήταν ένας από τους 24 υποψηφίους στις προεδρικές εκλογές του 2010. Κατήλθε με το κόμμα της Γουινέας για όλους (GPT) που ο ίδιος ίδρυσε, όμως έλαβε ποσοστό μόλις 0,66% των ψήφων.Rogez, Olivier, "Présidentielle en Guinée: les principaux candidats", RFI African Elections Database

 Πρωθυπουργός 
Το 2014 ο Φοφανά έγινε μέλος της κυβέρνησης του Αλφά Κοντέ έπειτα από τη σύσταση μιας πολιτικής συμμαχίας ανάμεσα στο κόμμα του και στο κυβερνών Ουράνιο Τόξο RPG. 

Έπειτα από τις διαδηλώσεις και απεργιακές κινητοποιήσεις που ξέσπασαν με αφορμή το αποτέλεσμα των -πρώτων στην ιστορία της χώρας- άμεσων τοπικών εκλογών του Φεβρουαρίου του 2018 και τον θάνατο δεκάδων ατόμων στις μετεκλογικές ταραχές, ο πρόεδρος Αλφά Κοντέ κινήθηκε προς ανασχηματισμό της κυβέρνησης.Ex-minister named new Prime Minister - State media, pulse.ng, 22 Μαΐου 2018.

Το 2018 μέσω ενός άλλου πολιτικού συνασπισμού συμφώνησε στη συγχώνευση του κόμματός του στον κυβερνώντα συνασπισμό Ουράνιο Τόξο RPG, προκειμένου να αναλάβει την πρωθυπουργία. Μετά την παραίτηση του πρωθυπουργού Μαμαντί Γιουλά, ο Φοφανά διορίστηκε πρωθυπουργός στις 22 Μαΐου 2018.Guinea's President names new Prime Minister, GBC, 23 Μαΐου 2018.

Παραπομπές

Εξωτερικοί σύνδεσμοι


Κατηγορία:Πρωθυπουργοί της Γουινέας